|  |
| --- |
| Корпоративни комуникации |
| А1 България |
| 0882 201 218 |
| http://www.а1.bg |
| http://www.facebook.com/A1Bulgaria |

София,

3 юни 2025 година

**А1 и Националната асоциация за приемна грижа отличиха зрелостници във „Вечерта на успелите“ – празник, посветен на силата на подкрепата**

* *За осма поредна година А1 и НАПГ организираха празник за абитуриентите – младежи, израснали в приемни семейства, и връчиха признанията „Спасители на детство“.*
* *12 младежи празнуваха завършването на средното си образование заедно със своите приемни родители, социални работници и приятели на каузата.*
* *А1 подкрепя приемната грижа вече над десетилетие – чрез летни лагери, програми за професионално ориентиране и годишни церемонии в подкрепа на младежите.*

„Вечерта на успелите“ събра зрелостници, техните приемни родители, социални работници, представители на институции и приятели на приемната грижа от цялата страна. Тази година специалната церемония в чест на младежите, които завършват средното си образование, беше съчетана с връчването на наградите „Спасител на детството“, чрез които се отличават личности с изключителен принос към развитието на приемната грижа в България. Тържественото събитие, отбелязващо силата на грижата, отново беше организирано от А1 и [Националната асоциация за приемна грижа (НАПГ)](https://napg.eu/).

Сред завършващите средното си образование има бъдещи психолози, педагози, юристи, кулинари, социални работници, музиканти и млади хора с амбиции за собствен бизнес. Част от зрелостниците споделиха, че избират да останат близо до родните си места, а други планират да продължат образованието си в София или Варна, но всички преследват една мечта – да бъдат полезни, да се развиват и да връщат доброто, което са получили. Всички седем момичета и пет момчета споделиха, че приемната грижа е това, която им дава сила, посока и вяра в себе си.

„Празници като този ни напомнят какво стои зад каузата –добротата, грижата и вдъхновението. Когато един млад човек усеща подкрепа, той намира сили да се изправи, да повярва в себе си и да полети. Именно такива младежи срещаме във „Вечерта на успелите“ – техните истории доказват, че макар мечтите да нямат адрес, те имат криле. А в А1 вярваме, че ролята на отговорния бизнес е не само да създаде условия за сбъдване на мечтите, но и да бъде част от тях“, сподели Деница Коларска-Иванова от „Корпоративни комуникации“ на А1 България.

„Приемната грижа е шанс за ново начало – за създаване на истински семейни спомени и изграждане на бъдеще, в което обичта е в основата. Днешните зрелостници са доказателство, че когато вярата и подкрепата вървят ръка за ръка, животът може да тръгне в съвсем нова посока“ - каза Мирослав Долапчиев, председател на Националната асоциация за приемна грижа.

Сред официалните гости на събитието бяха министърът на труда и социалната политика Борислав Гуцанов и кметът на София Васил Терзиев, които поздравиха зрелостниците и благодариха на всички, посветили се на грижата за деца, лишени от родителска подкрепа. В залата присъстваха и социални работници, журналисти, експерти и представители на граждански организации, обединени от общата мисия.

Двете отличия „Спасител на детството“ тази година бяха връчени на Мария Благоева и Гинка Илиева – едни от първите приемни родители в страната, посветили живота си на каузата и превърнали грижата в своя мисия.

Приемната грижа в България дава възможност на деца, които иначе биха израснали в институции, да се адаптират в реална семейна и социална среда – да получат обич и подкрепа и да усвоят навици, необходими за самостоятелен живот. В момента в страната има 1477 деца, настанени в приемна грижа, и над 1634 регистрирани приемни родители. Голяма част от родителите не спират своята мисия до едно дете – грижата продължава и със следващи, които намират дом и сигурност в тяхното семейство.

А1 е единственият корпоративен дарител у нас с толкова дългогодишна подкрепа за каузата. Повече от десетилетие компанията си партнира с НАПГ, като така създава възможности за развитието на приемна грижата чрез провеждането на летни лагери, програми за професионално ориентиране и кариерно развитие, ежегодната церемония „Вечерта на успелите“ и връчването на наградите „Спасители на детство“. Приносът към приемната грижа на компанията обхваща също осигуряване на образователни материали за децата и инвестиции в програми за изграждане на родителски капацитет у биологичните родители като превантивна мярка от изоставяне. Устойчивото партньорство дава възможност на всяко дете да израсне в уютна среда, която му осигурява грижа и сигурност.

***Националната асоциация за приемна грижа (НАПГ)*** *е българска неправителствена организация, създадена от приемни родители от страната. Асоциацията обединява усилията на приемните родители, неправителствени организации и партньори за намаляването на броя на изоставените деца, както и за осигуряването на истинско детство за деца в риск от изоставяне или живот в социални домове.*

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*